Dfe VlfT VRI 

Sipih 1 
Luh vri nteh 

1. DaqvSq leq, Co Voq sun troq sun nteh. 

2. Nhtng, nteh neh eq yah eq rom, play nteh neh 
jingo leq. En Wenh Co Voq de neh saq v3q slq 
ldr avid daq lenh daq ntang noq„ 

3o En noq Co Voq panh, "Silang luh v&h". Aheq 
4. phiit luh silango Co Voq say silang noq la yaho 

En noq Co Voq neh cheq silang ayh, jingo ayh. 
5o Neh cheq tam-ayh leq silang bay jingo. Neh 

tan'hya saq pach silang, "Nar," pach jingo, 

ft Mang." En noq ttt mau, tat silang; nar dimu6i 

chhong en. 

6o En noq ttt nar divar, Co Voq panh, "Daq bay 

7. daq tam-ngai cheq." Co Voq 8p daq luh var 
gatuq; du maq daq hao tu vld trSq, du maq daq 
guq u nteh. Horn viae candal CB Voq tan'hya saq 

8. neh noq, "Tr8q". En noq tat mau, tat silang; 
nar divar chhong en. 

9 En noq tat nar dipe, C8 Voq panh, "Leq daq u 
nteh hor siq du gatuq cheq] Bay geh luh vi sah 

10« woq*" Phift neh luh y canoq o En Co Voq tan ! hya 
saq vi sth noq, "Nteh 11 , neh tan'hya saq u vi 

11. daq guq du tup noq, "Daq lenh". C<5 Voq neh 
panh pach noq yaho En noq C3 Voq panh, "Tao 
chhd nor do, canji cantang play jo hon hao, bay 
sitil geh u sung mai, tao leq u mat nteh." 

12o Nhang geh canoq. Vld mat nteh neh hon hao chhd 
nor do; canji cantang bay sitil neh, play jo 
bay sitil neh, neh hon hao leq. C8 Voq say 

13. pach noq yah* En noq tat mau, ttt silang; nar 
dipe chhong en. 

14* En noq ttt nar dipuSn, Co Voq panh, "Pach 
silang avid troq luh cheq! Pach silang dung 
nar ayh, pach silang dung mang ayh; canoq anh 



DAQ VX?T VRI 1:15 

15* an vu say, vu gift khay giit nar gift mva Canoq 

khay pach silang vld troq neh an silang leq vld 
16. nteh. 11 Moh neh luh y ca minh Co Voq de. Noq 
Co Voq neh sun var iSm pach silang vld troq c 
Pach maq dong, neh op vruq dung nar; pach ken 
neh op vruq dung mango Neh khoi sun luh simanh 
17 o woqo Canoq Co Voq cheq neh viae canctal troq, 
18* khay bay simanh bay nar an silang vld mat nteh 
dung mang dung nar; dung mang geh mat khay, 
dung nar geh ayh mat nar. Co Voq neh panh pach 

19. noq yaho En noq tat mau, tat silang; nar 
dipuon chhong en e 

20. En tat nar dip ram Co Voq panh, f, Ca, bay sinld 
co rih sung daq luh digoq cheql Khty sum khlang 

21. do luh par vld troql M En Co Voq neh sun luh 
khay ca maq, bay khay camvih khay ndung bay ca 
noq ca heq l3ch leq Neh khoi sun sum khlang 

22 o ier da do* Co Voq neh panh pach noq yaho En 
noq Co Voq nhai camvum yah panh, n $ khty ca 
sung daq, sun deh divtnh daq; d khty sum khlang 
(To, sun deh digoq vld nteh, 11 Co Voq nhai canoq • 

23 * En noq ttt mau, tat silang; nar dipram chhong en • 

24. En noq tat nar diprau, Co Voq panh, "Khty so 

silr vlh klan, khay jun jike yau sicau do, luh 
25 * leq vld nteh! 1 * Luh nhang canoq. Noq Co Voq 

neh sun luh khay so siir vih klan, khty jun jike 

yau sicau do loch leq e Co Voq neh panh pach 

noq yaho 

26 . En Co Voq nhai woq panh, "Vr£q vdn sun luh 
con tamun y ca vdn. En noq vdn an con tamun 
cheq neh jd neh sSn leq sung daq sung nteh heq; 
vdn an neh sen voq leq gong ca sum khlang do, 
khay gapu bo, jun jike, leq khay vih klan racot 

27. raya dk, neh sen voq leq. 11 Nhang Co Voq neh 
sun luh con tamun dan y ca neh. Neh sun luh 
tamun klo bay ur<» 

28 • En noq Co Voq nhai camvum yah bay con tamun 
panh, f, Deh con deh sinau div&nh vri venh nteh 
heq voq do Sen voq leq gong ca sum khlang so 

29. siir vih klan u nteh heq. 11 En neh nhai woq panh, 
f, Sen heq, anh an khamai sa pieng sa va sa camvlo 

30. sa play chhd co geh en heq. En noq anh an jun 
jike sum khlang vih klan neh sa la canji do 

31o canoq. 11 Moh neh geh nhang canoq. En Co Voq 

neh s£n say khSy sinld neh op, pach lfy khoi 
yah leq. En noq tat mau, t£t silang; nar 
diprau chhong en. 

Sipih 2 

1* Canoq C8 Voq sun troq sun nteh chhong en 
2o ddn. Neh sun luh l8ch leq* En noq tat nar 

dipth C8 Voq lu. Neh op vruq chhong, en neh lu<, 
En C8 Voq neh panh nar noq yah, la nar Co Voq 
3'. de G C8 Voq panh neh op luh vri nteh chhong 
leq en dan, neh lu, noq md la nar yah. 

Luh con tamun 

4. Siraq heq nhai Go Voq sun vri sun nteho 

Sidach Y£-hova neh noq la C6 Voq, neh sun 
5« trSq sun nteho Lam noq loq canji do horn ndoh 
hon hao bay ram, va eamvlo do h8m ndoh tao bay 
re, mvac C3 Voq horn ndoh an mi jtfr, bay horn 
ndoh cheq tamun avid nteho Canoq h3m ndoh geh 
6. tamun 3p ram op re u nteh heq. En geh chamhui 
daq hao a nteh, canoq neh 8p an nteh disuho 

7. En noq Sidach Ye-hova nhup nteh siki£q Ion 
luh rup ndn con tamun, en neh taqnam lap sung 
muh tamun noq, canoq tamun vdn geh riho 

8. En noq Sidach Ye-hova op luh du loq re maq u 
pa lay Eden a maq mat nar luho En neh cheq sung 

9o re noq con tamun co neh me sun luho U sung re 
noq Co Voq op hon hao chhd nor do loch leq, goq 
sinld chhd yah rom, goq sinld chhd yah pa-amo 
Viae candal neh cheq hon du ndm chhd neh tan ! hya 
saq, lf Chhd an vu h3m mriho 11 En neh khoi cheq 
hon du ndm chhd ndSy neh tan ! hya saq, n Chhd an 
vu giit sinld yah bay sinld vienio" 

10 o U sung palSy Eden noq geh du phong daq hor 
lap tu re maq cheq troq re noq En ntrach a re 

11. noq, neh op luh pu8n vrec du phong noq Phong 
daq dimuoi noq Daq Pison, neh hor sung leq pa lay 
Ha -vila, pa lay noq co geh yang; geh yang yah, 

13. geh tamo yah bay goch. Phong daq divar, neh noq 

14. Daq Gibon, neh hor sung leq palSy Cuto Phong 
daq dipe neh noq la Daq Tigrit, amaq mat nar 
luh, hor gan palay A-siri* Phong daq dipuon, 
neh noq Daq (J-phd-rato 

15, Sidach Y§-hova neh eheq tamun sung re maq u 

palSy Eden noq, sang neh 8p, sang neh s£n khay 
16 . chhd nor sung l8q re maq noq. En noq Sidach 

Y§-h8va pSn neh, ''Mai sa play chhd noq chhd 
17 o heq u sung loq re heq rihang sa geh leq. Mai 

cah tor chhd co an vu giit pach yah gift pach 

vi£m, mai vSng sa play chhd noq vay; he mai sa 

play chhd noq, thi mai chifto' 1 

18. En noq Sidach Y§-hova o panh, M Du mvu ngan 
guq £q yah noq; avreq anh 8p luh du mvu woq, 

19. an neh guq 8p simd bay Adamo" Sidach Ye~hova 
neh nhup nteh, neh Ion luh jun jike sum khlang 
do l8ch leq, neh an Adam sen say. CS Voq neh 
sen canoq caheq Adam neh tan f hya saq khty pach 
noq. Adam neh tan'hya saq lty, noq vu cuol 

20. lawtn saq noqo Neh tan'hya saq khty gapu bo 
sum khlang jun jike do I3ch leq. Adam neh 
wong 8q vlam pach lay yah cdnh guq cdnh 8p 
simd bay neh. 

21. En Sidach Yf-hova op an Adam viq hueh, en 
neh nhup luh du 13m nting rapayh Adam de, en 
neh op gong Adam de yah siq vlSq y ca dam woq. 

22 o En Sidach Ye-hova neh nhup nting rapayh Adamde, 

neh op luh ur (ur noq co saq Eva) , C8 Voq t£ch 
23 o ur noq tat Adam. Kt Adam panh, u Neh heq geh 

gong geh nting anh je. Tamun heq, anh cuol neh 
"ur 11 ; neh luh a sung ndn tamun klo. n 



24. A noq poh mvoq klo co sai ur neh saq luh a 
me vap neh de, neh sinang ayh si-ur neh de ngan J 
mvac neh bay si-ur neh du lam gong* 

25. Var ndu Adam nggam Eva neh siroq, neh dang 
ifn pr enh noq . 

Sipxh 3 
Tamun lap sin Id biin bap 

1. -Be vih klan vanoh dong leq a khay sin Id gong 
ca ma Sidach YS-hova geh sun luh. Aheq vih neh 
saq nhai bay ur Eva panh, fl Heq, gal Co Voq geh 
pan khamai vUng sa play chhd sung re heq hang? 11 

2. Ur ah panh, * f Sa geh am, ma ayh play chhd co 

3. viae candal re khananh £q theng sa. Co Voq pan 
khananh vang rapaq tat play chhd noq; hS sa, thx 
khananh ehiit. 11 

4, 5. Vih nhai panh, lf Vi gal khamai chtft uy. Co 
Voq gift nar iSy khamai sa, nar noq t8r bay mat 
khamai pdq luh silang, khamai vanoh y ca C8 
Voq, gift leq sinld yah bay sinld vi£m. n 

6. Aheq ur sSy play chhd noq yah pa-am, yah 
rom, bay yah an vu vanoh; noq neh piq, neh sa, 
en ddp an siklo neh, aheq sikl3 khoi sa woq. 

7. Moh mat var ndu khay neh pdq luh silang^neh 
gift neh sir8q nhang, aheq neh giq la chhd ra, 
neh jinh neh rap. 

8. Ttt dreq nar, neh chang Sidach Y£-hova saq 
lap mdq Adam u sung re, aheq khty neh tampon a 

9. tcftn ehhd ntrach a Sidach. Aheq Sidach cuol 

10. panh, ft d Adam, vi mai u lty? tf Adam th panh, 
"Anh chang Co saq, ma anh heq sirQq, noq anh 
phung, anh tampon o ft 

11. Sidach lup panh, "Camvu co an mai gift mai 
sir8q? Mai geh sa play chhd cb anh pSh htng?" 

12 * Adam Sh, lf ©e pach ur c& Co cheq guq bay anh, 
neh noq ddp an anh iifn, bay anh leq sa en." 

13. En Sidach lup tamun ur panh, H Ay geh 6p 

pach iSy canoq? 11 Neh ah, n Vih noq neh pal8m 
anh, noq anh sa. tf 

14. Aheq Sidach raq vih panh, fl Mai geh op canoq, 
noq anh raq ayh mai sung khay gong ca sung vri. 
A heq poh mvoq mai wdr saq a candifl mai de, mai 

15. sa vuh sikieq tat nar mai chiito En noq anh op 
an mai bay tamun ur heq tam-ncom; con sinau mai 
de bay con neh de khoi hom tam-ncom diet. Au 
klaq con sinau neh de pam vachah voq mai de; 
bay mai cap ayh candl jang con sinau neh de. fl 

16. En Sidach nhai bay ur noq panh, "Anh 6p an 
ay loh sat dong woq, daq ay ji cor deh oh roh 
con. A heq ay cdnh lung geh klo, bay klo noq 
neh sen voq ay de. fl 

17. En Sidach nhai bay Adam panh, lf Mai geh toq 
mlnh si-ur mai de, mai sa play chhd co anh pah 
mai sa, noq vreq anh raq nteh sikieq mvac mai 
8p canoq. Mai op sa u nteh loh sat ttt nar mai 

18 o chiito A heq poh mvoq mai op ram 8p re geh loq 
19. geh canji, mai sa pai ram re de, mai op luhvahal 
lor, noq mai geh pach sa aliir, a heq poh nar mai 
lap chhungo A sikitq noq co anh Ion mai luh, au 

klaq mai jeng sikieq siq vlaq e lf 
20. Adam tan f hya saq si-ur neh de Eva; neh noq 
21 o la m£ leq con tamun de. En noq Sidach Y§-h6va 

nhup nto gong vri, neh op ao an Adam bay Eva 

itin chuq. 

22 a En Sidach Ye-hova panh, l, Vr£q con tamun geh 

jeng y ca vdn, neh gift sinld yah bay sinld viatic 

X 
Phung au klaq neh khoi piq sa play chhd co an 

23. vu h6m mrih, en neh rih lawtn." Noq Sidach 
Ye~h<5va dah var ndu noq luh ntrach a re Eden, 
sang neh op ram op md u sikieq, mvac neh Ion 

24. luh a sikitq. Dah con tamun luh, en Sidach 
sang con gun maq* guq jd trong lap re Eden a 
maq nar luh, dang an tamun lap tat chhd co an 
vu h8m mrih. Khoi geh du tong plh unh c& pah 
v8q pah lifr u voq trong noq. 



*Bay trong Hg-bdrd cuol con gun maq la Ch£-rubim« 

